Niue lipp

Niue lipp on Uus-Meremaaga assotsieerunud ala Niue lipp. 

Lipp võeti kasutusele 15. oktoobril 1975.

Lipp koosneb kollasest plagust, mille vasakus ülanurgas (moodustab veerandi kogu lipu pinnast) on Suurbritannia lipp, mida on täiendatud viie ristikujuliselt asetseva viisnurkse kollase tähega. Suurbritannia lipu selline kombinatsioon kollase tausta ja täiendustega on väga ebatavaline. William Crampton (1994) The World of Flags, Rand Mcnally ISBN 0528837206

Lipu küljepikkuste suhe on 1:2.

Suurbritannia lipu kasutamine sümboliseerib Niue olekut Suurbritannia kaitse all, kollane värvus sümboliseerib Niue eredat päikest ning viisnurksed tähed seotust Uus-Meremaaga.

Viited

Kategooria:Suurbritannia lipud
Kategooria:Niue sümboolika